Public procurement notice: Prior Information Notice Without Call For Competition
Published: 2016-02-19
Buyer: Lejerbo og boligforeninger, der medlem af organisationen.
Country: DK
Region: Hovedstaden
Contract type: Works
CPV classification: 45000000: Construction work | 71221000 | 71222000 | 71310000 | 71321000: Heating and ventilation design services

Technical requirements: Almene Storbyboliger — Indledende markedsundersøgelser med potentielle tilbudsgivere på totalentreprise for opførelse af almene storby-boliger.
Lejerbo, AAB og fsb er gået sammen om at udvikle et koncept til etablering af billige almene boliger med fleksible fysiske rammer, der tilgodeser, at samlivsformer ændrer sig over tid. Konceptet er udviklet af boligorganisationerne i samarbejde med Rubow Arkitekter.
Det forventes, at der opføres op mod 2 000 boliger med udgangspunkt i konceptet. Etableringen af disse boliger påtænkes udbudt som en rammeaftale med én totalentreprenør. Rammeaftalen forventes at løbe fra juni 2016 og frem til juni 2019 med mulighed for forlængelse med endnu et år. De tre boligorganisationer ønsker at gennemføre indledende markedsundersøgelse med henblik på at videreudvikle konceptets tekniske krav til byggeriet og fastsætte vilkår for opførelsen. Dialogmøderne afholdes i uge 9 og 10, hvorefter forberedelsen af udbuddet afsluttes.
Potentielle tilbudsgivere skal skrive til mtp@mowe.dk senest d. 26.2.2016, kl. 12:00. Boligorganisationen vil afholde møder med op til 5 potentielle tilbudsgivere.
Når forberedelse af udbuddet, herunder den indledende markedsundersøgelse, er afsluttet forventer Lejerbo, AAB og fsb at udbyde opgaven. Opgaven påtænkes udbudt som en rammeaftale med én totalentreprenør. Udbuddet af rammeaftalen forventes iværksat i marts 2016. Potentielle tilbudsgivere, som deltager i markedsundersøgelsen skal være opmærksomme på, at Lejerbo, AAB og fsb forbeholder sig ret til at anonymisere og ved udbuddet offentliggøre de input, som boligorganisationerne modtager i forbindelse med den indledende markedsundersøgelse. For at tilsikre en så høj grad af gennemsigtighed som muligt, har boligorganisationerne endvidere valgt, at referater af de afholdte møder under markedsundersøgelsen vil blive offentliggjort i anonymiseret form i forbindelse med det efterfølgende udbud af rammeaftalen.
Det er indeholdt i den udbudte opgave, at totalentreprenøren i forbindelse med den enkelte totalentreprise under rammeaftalen tilpasser løsningen. Tilpasningen sker inden for rammerne af det vedtagne koncept.
Henvendelse senest den 26.2.2016, kl. 12:00: Har du interesse i at deltage i markedsundersøgelsen og derved give dit input til løsningen for byggeprojekter under rammeaftalen, skal du senest d. 26.2.2016, kl. 12:00 henvende dig på e-mail til Martin T. B. Pedersen, mtp@mowe.dk, med tilkendegivelse om deltagelse i den indledende markedsundersøgelse. Din virksomhed vil herefter modtage materiale om konceptet udviklet af Lejerbo, AAB og fsb sammen med Rubow Arkitekter.
Individuelle dialogmøder: Under markedsundersøgelsen afholdes individuelle dialogmøder med op til 5 virksomheder, hvor vi med udgangspunkt i det udleverede materiale drøfter mulige løsninger af projektet. Møderne forventes især at vedrøre den tekniske udførelse og vilkår for opførelsen. Såfremt mere end 5 virksomheder henvender sig, vil Lejerbo, AAB og fsb udvælge 5 med henblik på at få bedst mulige sammensætning af aktører for at få afdækket tilgængelige løsninger.